b'\n_START_ARTICLE_\nBold\n_START_PARAGRAPH_\nEn bold er et rundt objekt, der normalt er sf\xc3\xa6risk men i nogle tilf\xc3\xa6lde ogs\xc3\xa5 ovalt, som anvendes sport, idr\xc3\xa6t, leg eller tr\xc3\xa6ning. Bolde kan ofte hoppe eller rulle. De kan v\xc3\xa6re massive eller fyldt med luft. Traditionelt er bolde lavet af tr\xc3\xa6, l\xc3\xa6der eller gummi og i mindre omfang af glas eller keramiske materialer, mens mange moderne bolde i dag laves af forskellige kunst- og plastikmaterialer._NEWLINE_I de fleste boldspil er bolden hovedomdrejningspunktet. Den kastes, sl\xc3\xa5es eller sparkes til af de deltagende, i de fleste idr\xc3\xa6tsgrene mod et eller andet m\xc3\xa5l. I andre sportsgrene eller lege trilles bolde af varierende st\xc3\xb8rrelse fra marmorkugler til kegle- eller bowling-bal\'er mod deres m\xc3\xa5l, eller st\xc3\xb8des med en k\xc3\xb8 som billard-baller mod det udsete m\xc3\xa5l._NEWLINE_B\xc3\xb8rnenes hoppebolde er blandt de f\xc3\xa5 bolde, som afviger i formen ved at v\xc3\xa6re tilknyttet h\xc3\xa5ndtag til at holde i, mens de deltagende hopper p\xc3\xa5 bolden. De piggede massage-bolde er ligeledes afvigende i s\xc3\xa5vel form som anvendelse.\n_START_SECTION_\nBoldes bev\xc3\xa6gelser\n_START_PARAGRAPH_\nBoldes bev\xc3\xa6gelser kan beskrives med forskellige parametre._NEWLINE_Boldens st\xc3\xb8dtal beskrives boldens hoppeevne. Bolde, der kan hoppe h\xc3\xb8jt (s\xc3\xa5kaldte "hoppebolde") har eksempelvis et h\xc3\xb8jt st\xc3\xb8dtal.'